CELEX: 52011PC0409
Language: mt
Date: 2011-07-01
Title: Proposta għal DEĊIŻJONI TAL-KUNSILL dwar il-konklużjoni tal-proċedura ta’ konsultazzjoni mar-Repubblika tal-Ginea Bissaw skont l-Artikolu 96 tal-Ftehim ta’ Cotonou

|

52011PC0409

Proposta għal DEĊIŻJONI TAL-KUNSILL dwar il-konklużjoni tal-proċedura ta’ konsultazzjoni mar-Repubblika tal-Ginea Bissaw skont l-Artikolu 96 tal-Ftehim ta’ Cotonou  /* KUMM/2011/0409 finali - 2011/0178 (NLE) */  

	MEMORANDUM TA’ SPJEGAZZJONIFil-31 ta’ Jannar 2011 l-Unjoni Ewropea ddeċidiet li tibda konsultazzjonijiet mar-Repubblika tal-Ginea Bissaw taħt l-Artikolu 96 tal-Ftehim rivedut ta’ Cotonou. Din id-deċiżjoni ttieħdet wara avvenimenti li seħħew fl-1 ta’ April 2010. Dakinhar, fuq l-ordinijiet tal-Viċi Kmandant tal-Forzi Armati, il-Ġeneral Antonio Indjai, grupp ta’ militari li mmutinaw arrestaw il-Kmandant, l-Ammiral José Zamora Induta, kif ukoll il-Prim Ministru tal-Ginea Bissaw. Wara dan l-ammutinament, il-Ġeneral Indjai impona ruħu de facto bħala Kmandant qabel ma nħatar uffiċjalment fil-25 ta' Ġunju 2010 b'digriet tal-President, fuq proposta tal-gvern.Il-ħatra tal-Ammiral Bubo Na Tchuto bħala l-Kmandant tal-Marina, fit-8 ta’ Ottubru 2010, kienet pass lura għall-governanza tajba fil-pajjiż. L-Ammiral Na Tchuto kellu rwol ta’ destabilizzatur fis-segwitu tal-ammutinament tal-1 ta’ April u kien suġġett għal sanzjonijiet minn imsieħba internazzjonali minħabba l-implikazzjoni preżunta tiegħu f'attivitajiet illegali.L-Unjoni Ewropea tqis li l-ammutinament tal-1 ta’ April 2010 u l-ħatra ulterjuri tal-istigaturi ewlenin tagħha f’pożizzjonijiet għolja fil-ġerarkija militari huma vjolazzjoni partikolarment gravi u ovvja tal-elementi essenzjali msemmija fl-Artikolu 9 tal-Ftehim ta’ Cotonou (ir-rispett tal-prinċipji demokratiċi) u każ ta’ urġenza partikolari, b’mod konformi mal-paragrafu 2(b) tal-Artikolu 96. Għalhekk fit-02 ta' Frar 2011 intbagħtet ittra lill-awtoritajiet tal-Ginea Bissau fejn kienu mistiedna għall-konsultazzjonijiet.Min-naħa tiegħu, il-Gvern tal-Ginea Bissau fforma kumitat ta’ tħejjija għall-konsultazzjonijiet, sabiex iwieġeb għall-preokkupazzjonijiet imniżżla fl-ittra ta’ stedina tal-UE. Fid-data tal-konsultazzjonijiet, seta’ jiġi osservat xi progress, b'mod partikolari fl-aċċettazzjoni tal-pjan direzzjonali għar-riforma tas-settur tas-sigurtà, adottat mis-summit tal-ECOWAS tat-23-24 ta’ Marzu 2011, l-approvazzjoni ta' pjan operazzjonali għall-implimentazzjoni tar-riforma fis-settur tas-sigurtà kif ukoll it-tnedija uffiċjali u l-bidu effettiv ta’ missjoni fl-Angola (MISSANG) bħala appoġġ għar-riforma.Il-laqgħa tal-ftuħ tal-konsultazzjonijiet saret fi Brussell fid-29 ta' Marzu 2011. Id-delegazzjoni tal-Ginea Bissaw kienet tikkonsisti fil-Prim Ministru, membri tal-gvern. Delegazzjoni tal-parti AKP, inklużi pajjiżi ħbieb tal-Ginea Bissaw, l-UA, l-ECOWAS u s-CPLP għenu bħala osservaturi.Matul il-laqgħa msemmija hawn fuq, il-parteċipanti ġew infurmati dwar il-proposti li għamlet il-parti tal-Ginea Bissaw biex tiġi żgurata progressivament is-supremazija tal-awtorità ċivili, it-titjib tal-governanza demokratika, il-garanzija tar-rispett tal-ordni kostituzzjonali u l-Istat tad-Dritt kif ukoll għall-ġlieda kontra l-impunità u l-kriminalità organizzata.L-impenji li ttieħdu mill-parti tal-Ginea Bissaw jinkludu b'mod partikolari:-  it-twettiq u l-konklużjoni, b'mod kompletament indipendenti u f'kundizzjonijiet materjali u ta' sigurtà xierqa, inkjesti u proċeduri ġudizzjarji rigward l-qtil li saru f’ Marzu u Ġunju 2009;-  l-implimentazzjoni effettiva tar-riforma tas-settur tas-sigurtà, abbażi tal-istrateġija approvata mill-parlament nazzjonali u mill-pakkett leġiżlattiv imħejji bl-appoġġ tal-missjoni PSDK tal-UE;-  it-tiġdid tal-ġerarkija militari, biex tiġi żgurata l-ħatra għall-karigi għolja ta’ kmand ta’ persuni mhux involuti f’imġiba antikostituzzjonali, illegali jew f’atti ta’ vjolenza, skont il-konklużjonijiet u r-rakkomandazzjonijiet tal-pjan ta’ riforma tal-ECOWAS għas-settur tas-sigurtà;-  l-approvazzjoni u l-iffaċilitar ta’ missjoni ta’ esperti bħala appoġġ għar-riforma tas-settur tas-sigurtà u l-protezzjoni ta’ personalitajiet politiċi, li għandha ssir bl-għajnuna tal-ECOWAS, tas-CPLP u/jew imsieħba oħra;-  it-tħejjija, l-adozzjoni u l-implimentazzjoni effettiva tal-pjanijiet operazzjonali nazzjonali għall-implimentazzjoni tar-riforma tas-settur tas-sigurtà u għall-ġlieda kontra t-traffikar tad-drogi;-  it-titjib tal-ġestjoni amministrattiva u finanzjarja tal-impjegati ċivili u militari kif ukoll miżuri għall-ġlieda kontra l-ħasil tal-flus.L-Unjoni Ewropea ħadet nota ta’ dawn l-impenji fil-konklużjonijiet tagħha dwar il-konsultazzjonijiet. Hija ħeġġet lir-rappreżentanti tar-Repubblika tal-Ginea Bissaw biex iniedu l-inkjesti u l-proċeduri ġudizzjarji relatati mal-avvenimenti tal-1 ta’ April 2010, sabiex tissaħħaħ il-ġlieda kontra l-impunità, u biex jiġi propost kalendarju iktar dettaljat għall-implimentazzjoni tal-impenji, skont l-iskadenzi stabbiliti fil-pjan tal-ECOWAS.Sabiex jakkumpanja r-ritorn għar-rispett tal-elementi essenzjali tal-Ftehim ta’ Cotonou, huwa propost, skont l-Artikolu 96(2)(c) tal-Ftehim, li jiġu adottati miżuri xierqa, għal ritorn gradwali għall-kooperazzjoni, sabiex jiġi appoġġjat il-proċess ta' tisħiħ tal-Istat tad-Dritt u l-governanza demokratika (ara l-abbozz tal-ittra mehmuża).Fid-dawl ta’ dak li ntqal hawn fuq, u b’konformità mal-Artikoli 9 u 96 tal-Ftehim rivedut ta’ Cotonou, il-Kummissjoni, bi qbil mar-Rappreżentant Għoli għall-Affarijiet Barranin u l-politika ta’ Sigurtà, qed tipproponi lill-Kunsill li jikkonkludi l-konsultazzjonijiet li saru mar-Repubblika tal-Ginea Bissaw u li jadotta d-deċiżjoni mehmuża.2011/0178 (NLE)Proposta għalDEĊIŻJONI TAL-KUNSILLdwar il-konklużjoni tal-proċedura ta’ konsultazzjoni mar-Repubblika tal- Ginea Bissaw skont l-Artikolu 96 tal-Ftehim ta’ CotonouIL-KUNSILL TAL-UNJONI EWROPEA,Wara li kkunsidra t-Trattat dwar il-Funzjonament tal-Unjoni Ewropea,wara li kkunsidra l-Ftehim ta' Sħubija AKP-KE ffirmat f'Cotonou fit-23 ta' Ġunju 2000[1] (minn hawn 'il quddiem imsejjaħ "il-Ftehim ta' Cotonou"), kif emendat mill-ftehim iffirmat fil-Lussemburgu fil-25 ta' Ġunju 2005[2] u b'mod speċjali l-Artikolu 96 tiegħu,wara li kkunsidra l-ftehim intern dwar il-miżuri li għandhom jittieħdu u l-proċeduri li għandhom ikunu segwiti għall-applikazzjoni tal-Ftehim ta’ Sħubija tal-AKP-KE[3], u b'mod speċjali l-Artikolu 3 tiegħu,wara li kkunsidra l-proposta tal-Kummissjoni, bi ftehim mar-Rappreżentant Għoli tal-Unjoni għall-Affarijiet Barranin u l-Politika ta’ Sigurtà,Billi:1.  L-elementi essenzjali tal-Ftehim ta’ Cotonou, imsemmija fl-Artikolu 9 tiegħu kienu miksura;2.  Skont l-Artikolu 96 tal-Ftehim ta’ Cotonou, kien hemm konsultazzjonijiet fid-29 ta' Marzu 2011 mar-Repubblika tal-Ginea Bissaw, fil-preżenza ta' rappreżentanti tal-grupp tal-Istati tal-Afrika, tal-Karibew u tal-Paċifiku, li jinkludu l-Unjoni Afrikana, l-ECOWAS (Il-Komunità Ekonomika tal-Istati tal-Afrika tal-Punent) u s-CPLP (Il-Komunità tal-Pajjiżi tal-Lingwa Portugiża) , li fihom ir-rappreżentanti tal-gvern tal-Ginea Bissaw ippreżentaw proposti ta' impenn sodisfaċenti.3.  Għaldaqstant il-konsultazzjonijiet li nbdew abbażi tal-Artikolu 96 tal-Ftehim ta' Cotonou għandhom jitwaqqfu u għandhom jiġu adottati miżuri xierqa biex jiġu eżegwiti dawn l-impenji.ADOTTAT DIN ID-DEĊIŻJONI:Artikolu 1Il-konsultazzjonijiet li nbdew mar-Repubblika tal-Ginea Bissaw skont l-Artikolu 96 tal-Ftehim ta’ Cotonou huma b’dan konklużi.Artikolu 2Il-miżuri stabbiliti fl-ittra li tinsab fl-Anness huma adottati bħala miżuri xierqa skont l-Artikolu 96(2)(c) tal-Ftehim ta’ Cotonou.Artikolu 3Din id-Deċiżjoni għandha tidħol fis-seħħ fid-data tal-adozzjoni tagħha. Il-validità tagħha hi ta’ 18-il xahar li jibdew jingħaddu mid-data tal-adozzjoni mill-Kunsill. Hi ser terġa' tkun eżaminata b'mod regolari minn tal-anqas kull 6 xhur, preferibbilment fuq il-bażi tal-missjonijiet ta' sorveljanza tas-Servizz Ewropew għall-Azzjoni Esterna, bl-assoċjazzjoni tal-KummissjoniArtikolu 4Din id-deċiżjoni għandha tiġi ppubblikata f’ Il-Ġurnal Uffiċjali tal-Unjoni Ewropea .Magħmul fi Brussell,Għall-KunsillIl-PresidentANNESS Abbozz ta’ ittraEċċellenza,Onorevoli Prim Ministru,L-Unjoni Ewropea tqis li l-ammutinament tal-1 ta’ April 2010 u l-ħatra sussegwenti tal-instigaturi ewlenin tagħha għal pożizzjonijiet għolja fil-ġerarkija militari huma vjolazzjoni partikolarment gravi u evidenti tal-elementi essenzjali msemmija fl-Artikolu 9 tal-Ftehim ta’ Cotonou. Hija esprimiet bosta drabi t-tħassib tagħha fir-rigward tan-nuqqas ta’ rispett għas-supremazija tad-dritt ċivili u tal-prinċipji ta' governanza demokratika tajba fil-Ginea Bissaw.B’hekk, skont l-Artikolu 96 tal-Ftehim ta' Cotonou, impenjat ruħha fi djalogu politiku mal-gvern sabiex tiġi eżaminata s-sitwazzjoni u s-soluzzjonijiet possibbli. Wara li aċċetta l-Gvern tal-Ginea Bissaw, il-konsultazzjonijiet bdew fid-29 ta’ Marzu 2011 fi Brussell.Matul il-laqgħa, il-parteċipanti ddiskutew dwar il-miżuri neċessarji biex tiġi żgurata is-supremazija tal-awtorità ċivili, it-titjib tal-governanza demokratika, il-garanzija tar-rispett tal-ordni kostituzzjonali u l-Istat tad-Dritt kif ukoll għall-ġlieda kontra l-impunità u l-kriminalità organizzata. Matul it-tħejjija tal-konsultazzjonijiet, il-parti tal-Ginea Bissaw kienet ippreżentat memorandum li jinkludi proposti għar-rimedju tal-preokkupazzjonijiet espressi fl-ittra ta' stedina tal-Unjoni Ewropea.L-Unjoni Ewropea ħadet nota tal-impenji tal-parti tal-Ginea Bissaw matul il-konsultazzjonijiet, b’mod partikolari f’dak li jirrigwarda:-  it-twettiq u l-konklużjoni, b'mod kompletament indipendenti u f'kundizzjonijiet materjali u ta' sigurtà xierqa, ta’ inkjesti u proċeduri ġudizzjarji rigward l-qtil li saru f’Marzu u Ġunju 2009;-  l-implimentazzjoni effettiva tar-riforma tas-settur tas-sigurtà, abbażi tal-istrateġija approvata mill-parlament nazzjonali u mill-pakkett leġiżlattiv imħejji bl-appoġġ tal-missjoni PSDK tal-Unjoni Ewropea;-  it-tiġdid tal-ġerarkija militari, biex tiġi żgurata l-ħatra għall-karigi għolja ta’ kmand ta' persuni mhux involuti f’imġiba antikostituzzjonali, illegali jew f’atti ta’ vjolenza, skont il-konklużjonijiet u r-rakkomandazzjonijiet tal-pjan ta’ riforma tal-ECOWAS għas-settur tas-sigurtà;-  l-approvazzjoni u l-iffaċilitar ta’ missjoni ta’ esperti bħala appoġġ għar-riforma tas-settur tas-sigurtà u l-protezzjoni ta’ personalitajiet politiċi, li għandha ssir bl-għajnuna tal-ECOWAS, tas-CPLP u/jew imsieħba oħra;-  it-tħejjija, l-adozzjoni u l-implimentazzjoni effettiva tal-pjanijiet operazzjonali nazzjonali għall-implimentazzjoni tar-riforma tas-settur tas-sigurtà u għall-ġlieda kontra t-traffikar tad-drogi;-  it-titjib tal-ġestjoni amministrattiva u finanzjarja tal-impjegati ċivili u militari kif ukoll miżuri għall-ġlieda kontra l-ħasil tal-flus.Permezz tal-konklużjonijiet wara l-konsultazzjonijiet, l-Unjoni Ewropea stiednet lir-rappreżentanti tar-Repubblika tal-Ginea Bissaw biex iniedu minnufih l-inkjesti u l-proċeduri ġudizzjarji relatati mal-avvenimenti tal-1 ta’ April 2010, sabiex tissaħħaħ il-ġlieda kontra l-impunità, u biex jiġi propost kalendarju iktar dettaljat għall-implimentazzjoni tal-impenji, skont l-iskadenzi stabbiliti fil-pjan tal-ECOWAS.Il-parti Ewropea stmat li l-impenji meħuda mill-parti tal-Ginea Bissaw kienu ġeneralment inkoraġġanti. Għalhekk, iddeċidiet li tagħlaq il-konsultazzjonijiet u li tapprova miżuri xierqa skont l-Artikolu 96(2)(c) tal-Ftehim ta’ Cotonou.It-tkomplija progressiva tal-kooperazzjoni sabiex ikun hemm ritorn għar-rispett tal-elementi essenzjali tal-Ftehim ta’ Cotonou, għandha jssegwi dawn il-fażijiet, skont l-Anness I hawn mehmuż ( skeda tal-impenji );1. Bħalissa, l-Unjoni Ewropea se tkompli tiffinanzja kuntratti għaddejjin u azzjonijiet ta’ natura umanitarja, ta’ urġenza, ta’ appoġġ dirett għall-poplu, relatati mal-ġlieda kontra l-kriminalità transnazzjonali u ta’ appoġġ għall-konsolidazzjoni tad-demokrazija. Il-Ginea Bissaw hija eliġibbli għall-iniżjattiva MDG tal-FEŻ. L-għoti ta’ finanzjamenti għall-proġetti reġjonali li jkopru l-Ginea Bissaw u fuq faċilitajiet oħra tal-FEŻ (ilma, enerġija eċċ) kif ukoll it-tnedija ta’ attivitajiet ta’ tħejjija għall-implimentazzjoni ta’ proġetti futuri se jkunu eżaminati każ b’każ.2. Is-sospensjoni tal-proġetti u programmi tas-settur fokali "Prevenzjoni ta' kunflitti" (ħlief il-PROJUST, il-PARACEM u l-iżbursar tal-kontribuzzjoni għall-Fond ta’ pensjonijiet RSS tal-programm PARSS), tas-settur fokali "Ilma u enerġija" (Il-Proġett għall-elettriku tal-Bissau) u minbarra s-setturi fokali (Il-Proġett ta’ appoġġ għall-ġestjoni sostenibbli tat-trasport bit-toroq u l-Programm ta’ appoġġ għas-settur privat) se tieqaf meta:(i) jiġi ppreżentat kalendarju dettaljat għall-implimentazzjoni tal-impenji fil-qasam tar-riforma tas-settur tas-sigurtà, skont il-pjan tal-ECOWAS,(ii) il-finalizzazzjoni, l-adozzjoni, il-promulgazzjoni u l-pubblikazzjoni tal-leġiżlazzjoni qafas tar-riforma tas-settur tas-sigurtà, imħejjija bl-għajnuna tal-missjoni PSDK tal-UE (UE RSS),(iii) l-approvazzjoni u l-iffaċilitar ta’ missjoni ta’ esperti bħala appoġġ għar-riforma tas-settur tas-sigurtà u l-protezzjoni ta’ personalitajiet politiċi, li għandha ssir bl-għajnuna tal-ECOWAS, tas-CPLP u/jew imsieħba oħra kif ukoll(iv) it-tħejjija, l-adozzjoni u l-bidu ta’ implimentazzjoni effettiva tal-pjanijiet operazzjonali nazzjonali ta’ riforma tas-settur tas-sigurtà kif ukoll il-ġlieda kontra d-drogi u l-ħasil tal-flus.3. L-iżburżar tal-ewwel kontribut tal-FEŻ għall-Fond tal-pensjonijiet biex ikunu jistgħu jirtiraw l-impjegati anzjani żejda tas-settur tas-sigurtà (il-Programm PARSS, id-9 FEŻ), suġġett għall-allokazzjoni effettiva tiegħu mill-Gvern u mill-ECOWAS, u t-tnedija mill-ġdid tal-programm il-ġdid ta' appoġġ għas-settur tal-ġustizzja (PROJUST, is-settur fokali "Prevenzjoni ta' kunflitti") jistgħu jidħlu fis-seħħ skont:(i) it-twettiq u l-konklużjoni, b'mod kompletament indipendenti u f'kundizzjonijiet materjali u ta' sigurtà xierqa, ta' inkjesti u proċeduri ġudizzjarji rigward l-qtil li saru f’ Marzu u Ġunju 2009 u(ii) it-titjib tal-ġestjoni amministrattiva u finanzjarja tal-impjegati pubbliċi, ċivili u militari tal-Ginea Bissaw.4. L-Unjoni Ewropea se tqis ir-ritorn għall-Appoġġ Baġitarju tagħha u t-tħejjija ta’ programm ġdid ta’ appoġġ għar-riformi ċivili u militari (PARACEM, settur fokali "Prevenzjoni ta’ kunflitti"), wara :(i) li tkompli l-implimentazzjoni effettiva tal-pjanijiet operazzjonali nazzjonali ta’ riforma tas-settur tas-sigurtà kif ukoll il-ġlieda kontra d-drogi u l-ħasil tal-flus,(ii) li jibdew l-inkjesti u l-proċeduri ġudizzjarji dwar l-avvenimenti li seħħew fl-1 ta' April 2010 kif ukoll(iii) it-tiġdid tal-ġerarkija militari, billi tiġi żgurata l-ħatra għall-karigi għolja ta’ kmand tal-Forzi Armati ta’ persuni mhux involuti f’imġiba antikostituzzjonali, illegali jew f’atti ta’ vjolenza, skont il-konklużjonijiet u r-rakkomandazzjonijiet tal-pjan ta’ riforma tal-ECOWAS għas-settur tas-sigurtà.L-Unjoni Ewropea tirriserva d-dritt li temenda dawn il-miżuri skont il-progress fis-sitwazzjoni politika u l-implimentazzjoni tal-impenji.Fil-qafas tal-proċedura skont l-Artikolu 96 tal-Ftehim ta' Cotonou, l-Unjoni Ewropea se tibqa' tissorvelja mill-viċin is-sitwazzjoni fil-Ginea Bissaw waqt perjodu ta' 18-il xahar. Matul dan il-perjodu, se jinżamm djalogu msaħħaħ fil-qafas tal-Artikolu 8 tal-Ftehim ta' Cotonou mal-Gvern sabiex jassisti fil-proċess ta' ritorn għar-rispett tal-elementi essenzjali tal-Ftehim ta’ Cotonou. Se jsiru verifiki regolari tas-sitwazzjoni mill-Unjoni Ewropea; l-ewwel missjoni ta' sorveljanza se sseħħ fi żmien li m’għandux jaqbeż sitt xhur.Fil-qafas tal-Artikolu 8 tal-Ftehim ta’ Cotonou, iż-żewġ partijiet jimpenjaw ruħhom li jkomplu djalogu politiku regolari dwar ir-riformi fil-qasam tal-governanza politika, ġudizzjarja u ekonomika, billi jagħtu attenzjoni partikolari għar-riforma tas-settur tas-sigurtà, il-ġlieda kontra l-impunità u għall-fenomenu tal-kriminalità organizzata, b'mod partikolari t-traffikar tad-drogi.Dejjem tiegħek,Għall-Kunsill | Għall-Kummissjoni |C. ASHTON President | A. PIEBALGS Kummissarju |L-Anness I: Skeda tal-impenjiImpenji tal-imsieħba: |Parti tal-Ginea Bissaw | Parti Ewropea |IL-QAGĦDA PREŻENTI | Ikompli l-finanzjament tal-kuntratti għaddejjin u azzjonijiet ta’ natura umanitarja, ta’ urġenza, ta’ appoġġ dirett għall-poplu, relatati mal-ġlieda kontra l-kriminalità transnazzjonali u ta’ appoġġ għall-konsolidazzjoni tad-demokrazija. Twaqqif tal-programmi u azzjonijiet soġġetti għal miżuri xierqa. Pajjiż eliġibbli għall-inizjattiva MDG. L-għoti ta’ finanzjamenti għall-proġetti reġjonali li jkopru l-Ginea Bissaw u fuq faċilitajiet oħra tal-FEŻ (ilma, enerġija eċċ) kif ukoll it-tnedija ta’ attivitajiet ta’ tħejjija għall-implimentazzjoni ta’ proġetti futuri se jkunu eżaminati każ b’każ. |L-EWWEL PASS Preżentazzjoni ta' kalendarju dettaljat għall-implimentazzjoni tal-impenji fil-qasam tar-riforma tas-settur tas-sigurtà, skont il-pjan direzzjonali tal-ECOWAS Finalizzazzjoni, adozzjoni, promulgazzjoni u pubblikazzjoni tal-leġiżlazzjoni qafas1 tar-riforma tas-settur tas-sigurtà, imħejjija bl-għajnuna tal-missjoni PSDK tal-UE Approvazzjoni u ffaċilitar ta’ missjoni ta’ esperti bħala appoġġ għar-riforma tas-settur tas-sigurtà u l-protezzjoni ta’ personalitajiet politiċi, li għandha ssir bl-għajnuna tal-ECOWAS, tas-CPLP u/jew imsieħba oħra Tħejjija, adozzjoni u bidu ta’ implimentazzjoni effettiva tal-pjanijiet operazzjonali nazzjonali ta’ riforma tas-settur tas-sigurtà kif ukoll il-ġlieda kontra d-drogi u l-ħasil tal-flus | Jerġgħu jibdew il-proġetti u l-programmi: tas-settur fokali "Prevenzjoni ta’ Kunflitti” (ħlief PROJUST, tal-PARACEM u tal-iżbursar tal-kontribuzzjoni għall-Fond ta’ Pensjonijiet RSS tal-PARSS) tas-settur fokali "Ilma u enerġija” (Proġett ta’ elettriku tal-Bissau) minbarra setturi fokali (Proġett ta’ appoġġ għall-ġestjoni sostenibbli tat-trasport bit-triq u l-Programm ta’ Appoġġ għas-Settur Privat) |IT-TIENI PASS Twettiq u konklużjoni, b'mod kompletament indipendenti u f'kundizzjonijiet materjali u ta' sigurtà xierqa, ta’ inkjesti u proċeduri ġudizzjarji rigward l-qtil li saru f’ Marzu u Ġunju 2009 Titjib tal-ġestjoni amminsitrattiva u finanzjarja tal-impjegati pubbliċi, ċivili u militari tal-Ginea Bissaw | Jerġa jibda l-Programm ta' Appoġġ għas-settur tal-Ġustizzja - PROJUST (settur fokali "Prevenzjoni ta' Kunflitti") Żbursar tal-kontribuzzjoni għall-Fond għall-Pensjonijiet sabiex l-impjegati anzjani żejda jkunu jistgħu jirtiraw skont il-Programm ta’ Appoġġ għar-riforma tas-Settur tas-Sigurtà - PARSS (is-settur fokali “Prevenzjoni tal-Kunflitt”), suġġett għall-allokazzjoni effettiva mill-Gvern u mill-ECOWAS |IT-TIELET PASS Implimentazzjoni effettiva tal-pjanijiet operazzjonali nazzjonali ta’ riforma tas-settur tas-sigurtà kif ukoll il-ġlieda kontra d-drogi u l-ħasil tal-flus Bidu tal-inkjesti u l-proċeduri ġudizzjarji dwar l-avvenimenti li seħħew fl-1 ta' April 2010 Tiġdid tal-ġerarkija militari għolja, billi tiġi żgurata l-ħatra għall-karigi għolja ta’ kmand tal-Forzi Armati ta’ persuni mhux involuti f’imġiba antikostituzzjonali, illegali jew f’atti ta’ vjolenza, skont il-konklużjonijiet u r-rakkomandazzjonijiet tal-pjan ta’ riforma tal-ECOWAS għas-settur tas-sigurtà | Ikomplu l-programmi: ta’ appoġġ għar-riforma tal-amministrazzjoni ċivili u militari - PARACEM (settur fokali “Prevenzjoni ta’ Kunflitti”) ta’ Appoġġ Baġitarju |1 Il-Leġiżlazzjoni qafas tar-riforma tas-settur tas-sigurtà (lista indikativa):Il-Kunċett Strateġiku tad-Difiża Nazzjonali, il-Liġi Organika tad-Difiża Nazzjonali, il-Liġi Organika Bażika tal-Organizzazzjoni tal-Forzi Armati, il-Liġi Organika tal-Kmandant tal-Forzi Armati, il-Liġi Organika tal-Armata tal-Art, il-Liġi Organika tal-Marina, il-Liġi Organika tal-Forzi tal-Ajru, il-Liġi Organika tal-Ministeru tad-Difiża Nazzjonali, il-Liġi tal-Kundizzjoni Militari (reviżjoni tal-Liġi Nru 3/99), Il-Liġi tas-Servizz Militari (reviżjoni tal-Liġi Nru 4/99), il-Liġi Organika tal-Ministeru tal-Intern[1] ĠU L 317 tal-15.12.2000, p.3[2] ĠU L 287 tat-28.10.2005, p.4[3] ĠU L 317, 15.12.2000, p.376, emendat mill-ĠU L 247, 09.09.2006, p.48